als_Latn dik_Latn sag_Latn
Të shtëna me armë zjarri janë regjistruar mëngjesin e sotëm në fshatin Torovicë të Lezhës, ndërsa një person ka mbetur i vdekur. Sipas informacioneve paraprake nga policia e Lezhës viktima ka qenë me furgon duke mbledhur qumështin e bagëtive të zonës. Mësohet se persona ende të paidentifikuar kanë qëlluar në drejtim të mjetit, ku mbeti i vrarë një person i cili ishte në furgon, ndërkohë flitet edhe për një të plagosur. Personat e armatosur i kanë dalë përpara furgonit me qumësht, duke kërkuar që të ndalonte, por shoferi nuk është bindur dhe ata kanë qëlluar me armë në drejtim të mjetit. Policia ka mbërritur në vendin e ngjarjes dhe ka nisur hetimet për zbardhjen e ngjarjes, ndërsa po punohet për identifikimin dhe kapjen e autorëve. /Noa/
als_Latn